**Uke a leo, uke a filifiliga: Toe kiloga ki palotaga o komiti (board) o akoga l Fakamatalaga ki matua mo kaaiga**

Kafai tau tama io me se tino o te kaaiga e fano ki te akoga – a matou e manako ki tou fesoasoani ke fai palotaga o komiti o akoga a kura mo akoga ke galue ‘lei atu mo koe.

**Kaia matou ko fesili ei ki au fautuaga?**

Komiti o kura mo akoga e fai ne latou a ikuga taaua kola e isi ne olotou aia ki tau tamaliki e pena foki mo koe te matua io me se tino o te kaaiga.

A matua katoa, mo tino galue katoa mo tamaliki akoga i tausaga akoga 9 (year 9) ki luga e mafai o fili a sui ki kura io me ko komiti o akoga. Tela la, e taaua ko faifaiga o palotaga o komiti o akoga ke galue faka‘lei mo koe mo tino takitokotasi kola e aofia i palota. Kae e iloa ne tatou me e se pena saale tulaga ona:

* e kese te aofai o tino e aumai o palota i akoga kesekese;
* te faifaiga e fakaoga nei kaati ne fai tusaga ki te se lavea atu o ne kesekesega i loto i nisi komiti; kae
* nisi tamaliki e faka‘tau ifo me ia latou e se lasi te olotou leo i loto i faiga ikuga a te akoga.

Matou e manako ke uke atu a matua, tino galue mo tamaliki akoga e isi ne olotou vaega i loto i te faiga palota o komiti o akoga. Omotou fakamoemoega me i manatu ne avaka ki fakamafuliga kola e fakamatala atu mai lalo ka fakafaigofie ki tino ke ‘kau kiloto. Te mea nei ka mafai o fesoasoani ki komiti ke tai atagina malosi mai ne latou a olotou tamaliki akoga mo komiuniti o akoga.

**Ke fesoasoani mai ki a matou ke fai a ikuga e uiga ki te faka‘leiga o te faiga palota a komiti akoga, a matou e akai atu ki a koe ke faitau aka ki manatu ki fakamafuliga kae ke tali aka a fesili mai lalo iei.**

***Manatu taaua ke fakamafuli: Ko kura mo akoga ke fakatele ne latou nisi faifaiga io me ko faifaiga katoa o palota a latou i luga i te initaneti, e auala i fono (hui) io me i faifaiga e fakaoga i taimi nei***

A faifaiga mo palota i taimi nei, kola e lasi te fakaoga o te lafo o meli kae fai a pepa o fakafonu, e mafai o se galue faka‘lei ki a koe mo tau komiuniti o te akoga. Matou e se fai atu ke fakaseai a faifaiga konei e fai i taimi nei. A ko matou e mafaufau ki **kura mo akoga ke fakatele ne nisi faifaiga io me ko faifaiga katoa o palota a latou i luga i te initaneti io me i fono (hui).** I te auala tenei, a akoga e mafai o fili ne faifaiga palotaga kola e galue faka‘lei ki a koe pela foki mo nisi matua mo olotou kaaiga.

|  |
| --- |
| Fesili 1: A te faifaiga palota a te komiti akoga tenei e fakaoga nei, e mata e ‘lei ki a koe? Kafai e ao, i feitu pefea? Kafai e ikaai, se a te mea e se ‘lei ki a koe?Fesili 2: E mafai pefea o fai ne tatou ko faifaiga o palota ke galue ‘lei atu ki komiuniti Māori, Pasefika, Musilimu, Asia, tino ne ‘sola (refugee), tino ko mai o nofo mau mo latou e se katoatoa foitino? |

Palota i te initaneti

Matou e onoono ko kura mo akoga ke fakatele olotou palota i te initaneti. Ko tena uiga a tau kura io me ko te akoga e mafai o fakaoga a meli iti, apps mo laupepa iti (websites) ke fai nisi faifaiga io me ko faifaiga katoa tau palotaga.

|  |
| --- |
| Fesili 3a: Se a tau faka‘tau me ne a pogai ‘lei o te fai palota i te initaneti? Fesili 3b: Se a tau faka‘tau me ne a fakalavelave o te fai palota i te initaneti?Fesili 3c: Ne a mea e faka‘tau koe ke fai ne te akoga ke mafai o tausi a otou palota ke saogalemu kae puipuigina?  |

Palota e aofia iei a fono (hui)

Matou foki e onoono ko kura mo akoga ke filifili o fakaoga a fono io me ko fono ke fai iei olotou palota o komiti o akoga. Ko tena uiga a tau kura io me ko tau akoga e mafai o fai olotou fono ke atagina iei olotou manatu taaua fakapitoa a akoga pela foki mo olotou tuu mo faifaiga masani. Akoga ka galue mo olotou kaaiga mo komiuniti o akoga ke aofaga me ka pefea ana foliga***.***

|  |
| --- |
| Fesili 4a: Se a tau faka‘tau me ne a mea ‘lei o te faiga palota e fakavae i fono?Fesili 4b: Se a tau faka‘tau me ne a fakalavelave o te fai palota e fakavae i fono? |

***Manatu ke fakamafuli: Sautalaga mo komiuniti o akoga, e aofia iei matua mo kaaiga***

Ke fakamautinoa ko akoga ke fili ne latou a faifaiga palota kola e olo tonu mo tino katoa, a matou e onoono ko komiti ke manakogina ke silisili ki komiuniti o akoga (e aofia iei matua mo whānau), tamaliki akoga (year 9 ki luga), mo tino galue me ne a olotou mafaufauga me ka fakatele pefea a faiga palotaga o komiti o akoga.

|  |
| --- |
| Fesili 5: Se a tau faka‘tau a akoga e ‘tau o sokotaki mo tino palota mo komiuniti o akoga ke iloa olotou manakoga me palota pefea latou? Kafai e ao, kaia? Kafai e ikai, kaia e ikai iei? |

***Manatu ke fakamafuli: Fakakatoatoa te iloa o fakanofonofoga ki te filifiliga o sui e seki palotagina ki te komiti (co-opting) pela foki mo te filifiliga (appointing) o sui ki te komiti***

Tino faopoopo ki te komiti e mafai i nisi taimi ne sui e seki palotagina io me filifiligina ki loto i te komiti. Te tulafono e fakaasi ne ia fakanofonofoga kola e ‘tau o onoono kiei manafai ko fai te mea nei.

A fakanofonofoga konei ne fakatoka i se taimi ko tai leva, tela ko manatu aka matou ko ‘tau o toe fakakatoatoa ko te mea kafai a sui faopoopo ko filifiligina, a komiti e ‘tau o mafaufau ki olotou tiute i te Tiriti o Waitangi pela foki mo te manakoga ke atagina ne latou a fanau mo komiuniti a te akoga. Penei, a fakanofonofoga e mafai o toe fakafoou ke fakaasi fakapitoa me, ki te mea loa tela e faka‘tau ifo e mafai, a komiti e ‘tau o fakaasi:

* Tamaliki akoga Māori pela foki mo komiuniti Māori a akoga, e aofia iei a iwi mo hapū;
* Tamaliki akoga se katoatoa foitino pela foki mo te komiuniti o te akoga e se katoatoa foitino; mo
* Uiga fai o tagata mo te fafine, lagona o te foitino, pela foki tulaga pela me se tagata io me se fafine o tamaliki akoga a te akoga mo te komiuniti o akoga.

|  |
| --- |
| Fesili 6: E loto koe ki fakanofonofoga ki sui se palotagina (co-opting) mo sui e filifiligina (appointing) ki te komiti e ‘tau o fakafoou i te auala penei? Kafai e ao, kaia? Kafai e ikai, kaia e ikai iei? |

***Nisi manatu ke fakamafuli***

Matou foki e mafaufau ke fai nisi fakamafuliga, pela mo:

* fakamainaga o fakatokaga o avanoaga e se tumau; mo
* fai fakamafuliga ki fakatokaga o taimi palota (ke avaka te mafai o fakamafulifuli kae ke fakatalia foki nisi vaega o palotaga ke tai vave te faiga).

Matou foki e mafaufau ke fai ne fakamafuliga ke fesoasoani ki sui o tamaliki akoga pela foki mo te aofia i loto i faifaiga o palota a komiti o akoga. E mafai ne koe o faitau ki manatu ke fakamafuli i fakamatalaga atili konei.

E mafai ne koe o faitau atili e uiga ki manatu ke fakamafuli [i konei](https://conversation.education.govt.nz/conversations/education-and-training-amendment-bill/proposed-changes-to-school-board-elections/).

**E fai pefea ou manatu**

A pepa ki fakatagi konei e pono i te po 16 o Iuni. Kafai e fakatoka tau fakatagi e mafai ne koe o fano ki te [Education Consultation](https://consultation.education.govt.nz/education/more-choices-more-voices-rethinking-school-board-e/) meli iti legislation.consultation@education.govt.nz io me tusi ki te:

Education Consultation

Ministry of Education

PO Box 1666

Wellington 6140

Fakamolemole ke mautinoa i tau pepa fakatagi e mafai o tala ki tua i lalo i fakanofonofoga o te Official Information Act.